ขอสอบถามครับ มีอะไรกับแฟนมาแล้ว 2 ครั้ง พบปัญหาในรอบที่2 อาการก็คือหลังจากได้ร่วมรักกับแฟนและในวันต่อมา น้ำหล่อลื่นของผมมีกลิ่นเหม็นๆคาวแปลกๆ เวลาปัสสาวะก็จะแสบๆนิดหน่อยภายในอวัยวะเพศ ทั้งๆที่เมื่อก่อนไม่เคยเป็นเลย อยากทราบว่าเกิดมาจากสาเหตุอะไรครับและจะแก้ไขอย่างไร เป็นมา 9 วันแล้วครับ
สวัสดีค่ะอาการมีน้ำหล่อลื่นมีกลิ่นคาวผิดปกติ ปัสสาวะแล้วแสบนิดหน่อยนั้น อาจจะเกิดจาก การติดเชื้อโรคติดต่อทางเพศสัมพันธ์ต่างๆเช่นหนองในแท้ หนองในเทียมทำให้ปัสสาวะแสบขัดหรือมีหนองปนได้ หรือมีสารคัดหลั่งผิดปกติออกมาจากท่ออสุจิหรือท่อปัสสาวะ สาเหตุอื่นๆเช่น การติดเชื้อเริม หูด แผลริมอ่อน แต่มักจะมีแผลที่อวัยวะเพศให้เห็นชัดเจนร่วมด้วย หรืออาจเป็นการติดเชื้อในทางเดินปัสสาวะ แต่ส่วนใหญ๋ในเพศชายก็น่าจะสัมพันธ์กับโรคติดต่อทางเพศสัมพันธ์อยู่ดีในเบื้องต้น ควรงดการมีเพศสัมพันธ์ไปก่อน ถ้ายังมีอาการผิดปกติ ยังไม่ซื้อยาใดๆมารับประทานเอง ดื่มน้ำมากๆ ไม่กลั้นปัสสาวะ ถ้ายังมีอาการปัสสาวะแสบขัดต่อเนื่อง มีหนองไหล หรือมีแผลที่อวัยวะเพศขึ้นมาให้เห็นร่วมด้วย ควรไปพบแพทย์เพื่อตรวจเพิ่มเติม ตรวจร่างกาย ตรวจปัสสาวะ หรือนำสารคัดหลั่งที่ผิดปกติไปตรวจหาการติดเชื้อต่อไป